Document ID: 32010R0017

32010R0017
L 007/1
SLUŽBENI LIST EUROPSKE UNIJE
UREDBA KOMISIJE (EU) br. 17/2010
od 8. siječnja 2010.
o izmjeni Uredbe (EZ) br. 690/2008 u pogledu priznavanja talijanske pokrajine Venecije kao zaštićene zone vezano uz štetni organizam Erwinia amylovora (Burr.) Winsl. et al.
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 2. stavak 1. točku (h),
budući da
(1)
Uredbom Komisije (EZ) br. 690/2008 od 4. srpnja 2008. o priznavanju zaštićenih zona u Zajednici izloženih posebnim rizicima za zdravlje bilja (2) određene države članice ili određena područja u državama članicama priznati su kao zaštićena područja vezano uz određene štetne organizme.
(2)
Uredbom (EZ) br. 690/2008 određeni dijelovi regije Veneto u Italiji priznati su kao zaštićena zona vezano uz štetni organizam Erwinia amylovora (Burr.) Winsl. et al. do 31. ožujka 2010.
(3)
Slijedom primjedaba Komisije vezano uz prisutnost tog štetnog organizma u određenim dijelovima regije Veneto tijekom inspekcijskog nadzora u Italiji od 31. kolovoza do 11. rujna 2009., Italija je 23. listopada 2009. obavijestila Komisiju o rezultatima posljednjeg pregleda izvršenog u regiji Veneto radi utvrđivanja prisutnosti tog štetnog organizma izvršenog u rujnu i listopadu. Rezultati tog posljednjeg pregleda pokazuju da se taj štetni organizam pojavljuje na 14 mjesta u razdoblju od barem tri uzastopne godine usprkos mjerama iskorjenjivanja koje su provela talijanska nadležna tijela. Slijedom toga, te su se mjere pokazale nedjelotvornima.
(4)
O rezultatima posljednjeg pregleda raspravljalo se na sastanku Stalnog odbora za biljno zdravstvo 19.-20. listopada 2009. Zaključeno je da se mora smatrati da se štetni organizam Erwinia amylovora (Burr.) Winsl. et al. nastanio u pokrajini Veneciji. Tu se pokrajinu ne bi trebalo stoga više priznati zaštićenom zonom u odnosu na navedeni štetan organizam.
(5)
Uredbu (EZ) br. 690/2008 bi trebalo stoga na odgovarajući način izmijeniti.
(6)
Mjere predviđene u ovoj Uredbi u skladu su s mišljenjem Stalnog odbora za biljno zdravstvo,
DONIJELA JE OVU UREDBU:
Članak 1.
Druga alineja u drugom stupcu točke 2. naslova (b) Priloga I. Uredbi (EZ) br. 690/2008 zamjenjuje se sljedećim:
„-
i, do 31. ožujka 2010., Irska, Italija (Apúlia, Emilia-Romagna (pokrajine Parma i Piacenza), Lombardija (osim pokrajine Mantua), Veneto (osim pokrajina Rovigo i Venecija, komuna Castelbaldo, Barbona, Piacenza d’Adige, Vescovana, S. Urbano, Boara Pisani i Masi u pokrajini Padova i područja južno od autoceste A4 u pokrajini Verona)), Litva, Slovenija (osim regija Gorenjske, Koroške, Maribora i Notranjske), Slovačka (osim komuna Blahová, Horné Mýto i Okoč (okrug Dunajská Streda), Hronovce i Hronské Kľačany (okrug Levice), Málinec (okrug Poltár), Hrhov (okrug Rožňava), Veľké Ripňany (okrug Topoľčany), Kazimír, Luhyňa, Malý Horeš, Svätuše i Zatín (okrug Trebišov))”.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. siječnja 2010.

Labels: 20
18
16
6